REGOLAMENT TAL-KUMMISSJONI (KE) Nru 1177/2009
tat-30 ta’ Novembru 2009
li jemenda d-Direttivi 2004/17/KE, 2004/18/KE u 2009/81/KE tal-Parlament Ewropew u tal-Kunsill fir-rigward tal-limiti ta’ applikazzjonijiet għall-proċeduri tal-għoti tal-kuntratti
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva 2004/17/KE tal-Parlament Ewropew u tal-Kunsill tal-31 ta’ Marzu 2004 li tikkoordina l-proċeduri ta’ akkwisti ta’ entitajiet li joperaw fis-setturi tas-servizzi tal-ilma, l-enerġija, t-trasport u postali (1), u b’mod partikolari l-Artikolu 69 tagħha,
Wara li kkunsidrat id-Direttiva 2004/18/KE tal-Parlament Ewropew u tal-Kunsill tal-31 ta’ Marzu 2004 fuq koordinazzjoni ta’ proċeduri għall-għoti ta’ kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi (2), u b’mod partikolari l-Artikolu 78 tagħha,
Wara li kkunsidrat id-Direttiva 2009/81/KE tal-Parlament Ewropew u tal-Kunsill tat-13 ta’ Lulju 2009 dwar il-koordinazzjoni tal-proċeduri għall-għoti ta’ ċerti kuntratti ta’ xogħlijiet, provvisti u servizzi minn awtoritajiet jew entitajiet kontraenti fl-oqsma tad-difiża u s-sigurtà, u li temenda d-Direttiva 2004/17/KE u d-Direttiva 2004/18/KE (3), u b’mod partikolari l-Artikolu 68 tagħha,
Wara li kkonsultat lill-Kumitat Konsultattiv għall-Kuntratti Pubbliċi,
Billi:
(1)
Id-Deċiżjoni tal-Kunsill 94/800/KE (tat-22 ta’ Diċembru 1994) dwar il-konklużjoni f’isem il-Komunità Ewropea, fejn għandhom x’jaqsmu affarijiet fil-kompetenza tagħha, fuq il-ftehimiet milħuqa fil-Laqgħat ta’ negozjati multilaterali fl-Urugwaj (1986-1994) (4), il-Kunsill ikkonkluda l-Ftehim dwar il-Kuntratti Pubbliċi (minn issa ‘l quddiem “il-Ftehim”) Il-Ftehim għandu jkun applikat għal kwalunkwe kuntratt ta’ xiri b’valur li jilħaq jew li jaqbeż l-ammonti (minn issa ‘l quddiem “il-limiti”) stipulati fil-Ftehim u indikati bħala drittijiet speċjali ta’ prelevament.
(2)
Wieħed mill-għanijiet tad-Direttivi 2004/17/KE u 2004/18/KE huwa li jippermetti li l-entitajiet kontraenti u l-awtoritajiet kontraenti li japplikaw dawk id-Direttivi jkunu fl-istess ħin jistgħu jikkonformaw mal-obbligi stabbiliti fil-Ftehim. Biex jinkiseb dan, il-limiti stabbiliti f’dawk id-Direttivi għall-kuntratti pubbliċi, li huma koperti wkoll mill-Ftehim, għandhom jiġu allinjati sabiex jiġi assigurat li jikkorrispondu mal-ekwivalenti f’euro, imqarrba għall-eqreb elf, tal-limiti stipulati fil-Ftehim.
(3)
Għal raġunijiet ta’ koerenza, huwa xieraq li dawn il-limiti jkunu allinjati wkoll fid-Direttivi 2004/17/KE u 2004/18/KE li ma humiex koperti mill-Ftehim. Fl-istess ħin, il-limiti stabbiliti fid-Direttiva 2009/81/KE għandhom jiġu allinjati mal-limiti riveduti kif stabbiliti fl-Artikolu 16 tad-Direttiva 2004/17/KE.
(4)
Id-Direttivi 2004/17/KE, 2004/18/KE u 2009/81/KE għandhom ikunu emendati skont dan,
ADOTTAT DAN IR-REGOLAMENT:
Artikolu 1
Id-Direttiva 2004/17/KE hija emendata kif ġej:
(1)
L-Artikolu 16 huwa emendat kif ġej:
(a)
fil-punt (a), l-ammont “EUR 412 000” jinbidel b’“EUR 387 000”;
(b)
fil-punt (b), l-ammont “EUR 5 150 000” jinbidel b’“EUR 4 845 000”.
(2)
L-Artikolu 61 huwa emendat kif ġej:
(a)
fil-paragrafu 1, l-ammont “EUR 412 000” jinbidel b’“EUR 387 000”;
(b)
fil-paragrafu 2, l-ammont “EUR 412 000” jinbidel b’“EUR 387 000”.
Artikolu 2
Id-Direttiva 2004/18/KE hija emendata kif ġej:
(1)
L-Artikolu 7 huwa emendat kif ġej:
(a)
fil-punt (a), l-ammont “EUR 133 000” jinbidel b’“EUR 125 000”;
(b)
fil-punt (b), l-ammont “EUR 206 000” jinbidel b’“EUR 193 000”;
(c)
fil-punt (c), l-ammont “EUR 5 150 000” jinbidel b’“EUR 4 845 000”.
(2)
L-ewwel paragrafu tal-Artikolu 8 huwa emendat kif ġej:
(a)
fil-punt (a), l-ammont “EUR 5 150 000” jinbidel b’“EUR 4 845 000”;
(b)
fil-punt (b), l-ammont “EUR 206 000” jinbidel b’“EUR 193 000”.
(3)
Fl-Artikolu 56, l-ammont “EUR 5 150 000” jinbidel b’“EUR 4 845 000”.
(4)
Fl-ewwel subparagrafu tal-Artikolu 63(1), l-ammont “EUR 5 150 000” jinbidel b’“EUR 4 845 000”.
(5)
L-Artikolu 67(1) huwa emendat kif ġej:
(a)
fil-punt (a), l-ammont “EUR 133 000” jinbidel by b’“EUR 125 000”;
(b)
fil-punt (b), l-ammont “EUR 206 000” jinbidel b’“EUR 193 000”;
(c)
fil-punt (c), l-ammont “EUR 206 000” jinbidel b’“EUR 193 000”.
Artikolu 3
L-Artikolu 8 tad-Direttiva 2009/81/KE hija modifikata kif ġej:
(1)
Fil-punt (a), l-ammont “EUR 412 000” jinbidel b’“EUR 387 000”.
(2)
Fil-punt (b), l-ammont “EUR 5 150 000” jinbidel b’“EUR 4 845 000”.
Artikolu 4
Dan ir-Regolament għandu jidħol fis-seħħ fl-1 ta’ Jannar 2010.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-30 ta’ Novembru 2009.